title: Komisijas Īstenošanas regula (ES) Nr. 411/2012 ( 2012. gada 14. maijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               15.5.2012

               LV

               Eiropas Savienības Oficiālais Vēstnesis

               L 126/6

         KOMISIJAS ĪSTENOŠANAS REGULA (ES) Nr. 411/2012
   (2012. gada 14. maijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 14. maijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  97,8

                  MA

                  69,7

                  TR

                  113,1

                  ZZ

                  93,5

                  0707 00 05

                  JO

                  200,0

                  TR

                  128,9

                  ZZ

                  164,5

                  0709 93 10

                  JO

                  225,1

                  TR

                  96,3

                  ZZ

                  160,7

                  0805 10 20

                  EG

                  54,4

                  IL

                  60,7

                  MA

                  45,4

                  TR

                  44,3

                  ZZ

                  51,2

                  0805 50 10

                  TR

                  52,0

                  ZA

                  142,0

                  ZZ

                  97,0

                  0808 10 80

                  AR

                  113,9

                  BR

                  86,9

                  CA

                  156,6

                  CL

                  104,5

                  CN

                  117,2

                  MK

                  29,3

                  NZ

                  136,5

                  US

                  166,1

                  UY

                  87,3

                  ZA

                  95,0

                  ZZ

                  109,3

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 1236/2011 ( 2011. gada 29. novembris ), ar ko Regulu (EK) Nr. 1828/2006 groza attiecībā uz ieguldījumiem, izmantojot finansēšanas vadības instrumentus

text:
               30.11.2011

               LV

               Eiropas Savienības Oficiālais Vēstnesis

               L 317/24

         KOMISIJAS ĪSTENOŠANAS REGULA (ES) Nr. 1236/2011
   (2011. gada 29. novembris),
   ar ko Regulu (EK) Nr. 1828/2006 groza attiecībā uz ieguldījumiem, izmantojot finansēšanas vadības instrumentus
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 11. jūlija Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (1), un jo īpaši tās 44. panta trešo daļu,
   tā kā:

               (1)

               Ekonomikas krīze turpina ietekmēt Savienību kā nekad agrāk, tādēļ jāīsteno jauni pasākumi, lai panāktu ilgtspējīgu izaugsmi un nodarbinātību.

               (2)

               Ieguldījumi uzņēmumos palīdz sekmēt izaugsmi, uzlabot konkurētspēju un radīt darbavietas.

               (3)

               Ir jāpastiprina pasākumi uzņēmumu atbalstam. Ar šādiem pasākumiem būtu jānodrošina uzņēmumiem plašāka piekļuve ieguldījumiem, izmantojot finansēšanas vadības instrumentus, atbilstīgi 43. panta 1. punkta a) apakšpunktam Komisijas 2006. gada 8. decembra Regulā (EK) Nr. 1828/2006, kas paredz noteikumus par to, kā īstenot Padomes Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr. 1080/2006 par Eiropas Reģionālās attīstības fondu (2), turklāt pasākumi jāattiecina ne tikai uz uzņēmumiem, kuri ir dibināšanas posmā, darbības sākumposmā vai tās paplašināšanas posmā.

               (4)

               Šādi ieguldījumi būtu jāveic tikai tajās darbībās, kuras finansēšanas vadības instrumentu vadītāji uzskata par iespējami ekonomiski dzīvotspējīgām, tādēļ ieguldījumi būtu jāveic tikai tajos gadījumos, kur, finanšu nozarei nespējot nodrošināt pietiekamu likviditāti, tiek apdraudēta ekonomiski dzīvotspējīgu uzņēmumu uzņēmējdarbības turpināšana.

               (5)

               Attiecīgajos finansēšanas nolīgumos paredzētās ieguldījumu stratēģijas ietvaros šādi pasākumi būtu jāpiemēro tikai pēc šīs regulas stāšanās spēkā veiktiem atmaksājamiem ieguldījumiem vai sniegtām garantijām par atmaksājamiem ieguldījumiem. Attiecībā uz finansēšanas nolīgumiem, kuri noslēgti pirms šīs regulas stāšanās spēkā, būtu jāparedz pārejas noteikumi, nosakot attiecīgus ieguldījumu stratēģijas pielāgojumus.

               (6)

               Fondu koordinācijas komiteja balsošanas rezultātā nav sniegusi atzinumu par šajā regulā paredzētajiem pasākumiem,

         IR PIEŅĒMUSI ŠO REGULU.
   1. pants
   Regulas (EK) Nr. 1828/2006 45. pantu aizstāj ar šādu:

      “45. pants
      Papildnoteikumi, kurus piemēro finansēšanas vadības instrumentiem uzņēmumiem
      Regulas 43. panta 1. punkta a) apakšpunktā minētie finansēšanas vadības instrumenti uzņēmumiem drīkst ieguldīt tikai tādās darbībās, kuras finansēšanas vadības instrumentu vadītāji uzskata par iespējami ekonomiski dzīvotspējīgām.
      Minētie instrumenti nedrīkst veikt ieguldījumus grūtībās nonākušos uzņēmumos Kopienas 2004. gada 10. oktobra Pamatnostādņu par valsts atbalstu grūtībās nonākušu uzņēmumu glābšanai un pārstrukturēšanai (3) nozīmē.

   2. pants
   Finansēšanas nolīgumus, kas noslēgti pirms 2011. gada 1. decembra, var grozīt, lai iekļautu jaunus atmaksājamus ieguldījumus vai jaunas garantijas par atmaksājamiem ieguldījumiem atbilstīgi 45. pantam Regulā (EK) Nr. 1828/2006. Šādos grozījumos iekļauj pielāgotu investīciju stratēģiju, kas paredzēta minētās regulas 43. panta 3. punkta a) apakšpunktā.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 29. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 210, 31.7.2006., 25. lpp.

      (2)  OV L 371, 27.12.2006., 1. lpp.

      (3)  OV C 244, 1.10.2004., 2. lpp.”


title: Komisijas Īstenošanas regula (ES) Nr. 973/2013 ( 2013. gada 10. oktobris ), ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Nürnberger Bratwürste / Nürnberger Rostbratwürste (AĢIN))

text:
               12.10.2013

               LV

               Eiropas Savienības Oficiālais Vēstnesis

               L 272/5

         KOMISIJAS ĪSTENOŠANAS REGULA (ES) Nr. 973/2013
   (2013. gada 10. oktobris),
   ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Nürnberger Bratwürste / Nürnberger Rostbratwürste (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 53. panta 2. punkta otro teikumu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Vācijas pieteikumu specifikācijas grozījumu apstiprināšanai attiecībā uz aizsargāto ģeogrāfiskās izcelsmes norādi Nürnberger Bratwürste / Nürnberger Rostbratwürste, kas reģistrēta saskaņā ar Komisijas Regulu (EK) Nr. 1257/2003 (2).

               (2)

               Pieteikums attiecas uz grozījumu produkta aprakstā.

               (3)

               Komisija ir izskatījusi minēto grozījumu un nolēmusi, ka tas ir pamatots. Grozījums ir maznozīmīgs, tāpēc Komisija to var apstiprināt, nepiemērojot Regulas (ES) Nr. 1151/2012 50.–52. pantā izklāstīto procedūru,

         IR PIEŅĒMUSI ŠO REGULU.
   1. pants
   Ar aizsargāto ģeogrāfiskās izcelsmes norādi Nürnberger Bratwürste / Nürnberger Rostbratwürste apzīmētā produkta specifikāciju groza saskaņā ar šīs regulas I pielikumu.
   2. pants
   Specifikācijas galveno elementu kopsavilkums konsolidētajā vienotajā dokumentā ir ietverts šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 10. oktobrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 177, 16.7.2003., 3. lpp.

      I PIELIKUMS
      Ir apstiprināts turpmāk minētais grozījums ar aizsargāto ģeogrāfiskās izcelsmes norādi Nürnberger Bratwürste / Nürnberger Rostbratwürste apzīmētā produkta specifikācijā.
      Sastāva aprakstā pēc vārdiem “rupji attaukota cūkgaļa” jāpievieno šāds teksts: “Trekna gaļa, jo īpaši cūkas pavēdere, pavēderes speķis, ganaši, ganašu speķis, mugura un muguras speķis”.

                  1.

                  Vajadzība izdarīt grozījumu radās pēc tam, kad ar Komisijas 2001. gada 26. novembra Direktīvu 2001/101/EK, ar ko groza Pārtikas marķēšanas direktīvu – Eiropas Parlamenta un Padomes Direktīvu 2000/13/EK –, tika ieviesti jaunie noteikumi attiecībā uz pārtikas produktu sastāvdaļu marķēšanu (sastāvdaļu daudzuma norādīšana (Quantitative Ingredient Declaration – QUID). Marķēšanas direktīvas I pielikumā noteikts, ka sastāvdaļa var tikt nosaukta kā “… gaļa”, ja kopējais tauku un saistaudu saturs nav augstāks par noteiktu robežu. Cūkgaļai tauku saturs nedrīkst pārsniegt 30 %, bet saistaudu saturs – 25 %. Sastāvdaļa, kurā šī robeža ir pārsniegta, jānosauc, piemēram, par “treknu gaļu”.
                  Produkta Nürnberger Bratwürste / Nürnberger Rostbratwürste recepte pieļauj tauku saturu, kas pārsniedz 30 %. Specifikācijā bija norādīta vienīgi “rupji attaukota cūkgaļa”. Saskaņā ar QUID prasībām augstāks tauku saturs jānorāda uz iepakojuma saskaņā ar Pārtikas produktu marķēšanas noteikumu (Lebensmittel-Kennzeichnungsverordnung (LMKV)) 3. iedaļas 1. panta 3. punktu. Līdz šai dienai šis LMKV grozījums, kas ir saskaņā ar direktīvu, nav iekļauts Nürnberger Bratwürste / Nürnberger Rostbratwürste receptē. Tāpēc recepte un specifikācija ir jāgroza, lai produkts atbilstu jaunajām marķēšanas prasībām.
                  Produkta Nürnberger Bratwürste (Schutzverband Nürnberger Bratwürste) aizsardzības apvienība 2006. gada 28. septembrī vienbalsīgi nolēma pārskatīt recepti un sākt specifikācijas grozīšanas procedūru saskaņā ar Regulu (EK) Nr. 1257/2003 (ref. DPMA 398 99 002.6).

                  2.

                  Produktu Nürnberger Bratwürste / Nürnberger Rostbratwürste tradicionāli ražo, izmantojot cūkas pavēderi, pavēderes speķi, ganašus, ganašu speķi, muguru vai muguras speķi saskaņā ar pārmantoto recepti. No šīm sastāvdaļām lielā mērā ir atkarīga šo desu konsistence un lokanums. Bez šīm sastāvdaļām smalcinātās gaļas produkts cepšanas laikā krietni vien sažūtu un sadruptu. Treknā gaļa stipri ietekmē arī aromātu, kuru pastiprina garšaugu nianses, ko produktam piešķir Nürnberger Bratwürste / Nürnberger Rostbratwürste raksturīgās garšvielas.
                  Šā detalizētākā saraksta mērķis ir sniegt precīzāk aprakstītas sastāvdaļas. Nozares speciālistu vidū Vācijā terminam “rupji attaukota cūkgaļa” nav vienotas definīcijas. Daži uzskata, ka “rupji attaukotā cūkgaļā” neietilpst trekna gaļa. Tas nozīmētu to, ka produkta Nürnberger Bratwürste / Nürnberger Rostbratwürste specifikācija jau no paša sākuma ir bijusi nepilnīga. To apstiprina atsauce uz definīciju, kas atrodas Vācijas pārtikas produktu reģistra vadlīnijās, kur termini “grob entfettetes Schweinefleisch” (rupji attaukota cūkgaļa) un “Speck” (trekna gaļa) ir definēti atsevišķi.
                  Šis vadlīniju punkts ir nesaprotams pat uzraudzības iestādēm. Sākotnējās specifikācijas sagatavošanā bija iesaistīts arī Ziemeļbavārijas inspekcijas birojs (Landesuntersuchungsanstalt Nordbayern), un, lai gan labi pārzinādams sastāvdaļas, tas neuzskatīja par vajadzīgu tās precizēt sīkāk, kaut arī situācija bija tāda, kā aprakstīts. Visas iesaistītās puses dabiski uzskatīja, ka rupji attaukotā cūkgaļā var ietilpt arī trekna gaļa. Citādi produkta receptē nebūtu bijis pieļaujams līdz 35 % augsts tauku saturs. Tādu saturu var sasniegt vienīgi tad, ja “rupji attaukotā cūkgaļā” ietilpst arī pavēdere, pavēderes speķis, ganaši, ganašu speķis, mugura vai muguras speķis.
                  Treknas gaļas saturu receptē ierobežo, pirmkārt, 35 % augstais pieļaujamais tauku saturs. To ierobežo, otrkārt, noteikums, saskaņā ar kuru gaļas proteīnu saturs bez saistaudu proteīniem (MPFCP) nedrīkst būt zemāks par 12 %. Tā kā treknas gaļas vidējais MPFCP saturs ir tikai 8 %, tad augstāku gatavā produkta MPFCP saturu – vismaz 12 % – var sasniegt, tikai pievienojot sastāvdaļām sevišķi liesu augstas kvalitātes gaļu, kuras MPFCP saturs tālu pārsniedz 12 %. Tātad MPFCP minimālā satura noteikšana receptē ierobežo produkta tauku saturu. Tāpēc tādu termina “rupji attaukota cūkgaļa” definīciju, kāda izmantota receptē, interpretēt saskaņā ar vadlīnijām nav vajadzības. Gluži pretēji, no pašas receptes ir acīm redzami, ka šis termins tajā ir lietots atšķirīgā nozīmē no tās, kādā to lieto vadlīnijās.
                  Turklāt vadlīnijas nav saistošas. Ir atzīts, ka vadlīnijās nav atspoguļoti patērētāju vai nozares speciālistu viedokļi, jo, izstrādājot vadlīnijas, viņiem nav bijis lūgts paust savu viedokli. Taču vadlīnijas pauž dažu ieinteresēto pušu viedokli. Faktiski vadlīnijās ir plaša atkāpe no tradicionālās ražošanas prakses. Tas jau bija skaidri redzams, kad sagatavoja ar AĢIN Nürnberger Bratwürste / Nürnberger Rostbratwürste apzīmētā produkta specifikāciju, jo šeit aprakstītais produkta Nürnberger Bratwürste / Nürnberger Rostbratwürste sastāvs bija ievērojami atšķirīgs no faktiskās vietēji izmantotās receptes. Rezultātā pēc reģistrēšanas vadlīnijas tika grozītas. Produkta Nürnberger Bratwürste / Nürnberger Rostbratwürste ražošanā izmantojamajām tradicionālajām metodēm būtu vajadzējis arī būt par atsauces punktu tādai sastāvdaļas “rupji attaukota cūkgaļa” definīcijai, kāda izmantota receptē. Šeit sastāvdaļas “pavēdere, pavēderes speķis, ganaši, ganašu speķis, mugura vai muguras speķis” ir izmantotas tradicionāli. Lai visām ieinteresētajām pusēm būtu skaidrība, turpmāk receptē sastāvdaļas “cūkas pavēdere, pavēderes speķis, ganaši, ganašu speķis, mugura un muguras speķis” būs skaidri uzskaitītas.

      II PIELIKUMS

         Vienots konsolidēts dokuments

      Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1)

         NÜRNBERGER BRATWÜRSTE / NÜRNBERGER ROSTBRATWÜRSTE

      EK Nr. DE-PGI-0105-0184-28.09.2010.

         AĢIN ( X ) ACVN ( )

      1.   Vārds, uzvārds

      Nürnberger Bratwürste / Nürnberger Rostbratwürste
      2.   Dalībvalsts vai trešā valsts

      Vācija
      3.   Lauksaimniecības produkta vai pārtikas produkta apraksts

      3.1.   Produkta veids

                  1.2. grupa.

                  Gaļas produkti (termiski apstrādāti, sālīti, kūpināti u. c.)

            3.2.   Produkta apraksts, uz kuru attiecas nosaukums (1)

      Produkts ir tievā jēru zarnas apvalkā pildīta 7–9 cm gara vidēji smalki sakapātas gaļas cepamā desa, kas svaiga sver aptuveni 20–25 g gabalā.
      Sastāvs
      Rupji attaukota cūkgaļa, trekna gaļa, it īpaši cūkas pavēdere, pavēderes speķis, ganaši, ganašu speķis, mugura un muguras speķis, bez pildījuma, bez sārtojuma (izņemot kūpināto Bratwürste), garšvielu maisījums mainīgs atkarā no tradicionālās receptes, īpaši tipiska garšviela šeit ir majorāns; gaļas proteīnu saturs bez saistaudu proteīniem nedrīkst būt zemāks par 12 %, un kopējais tauku saturs nedrīkst pārsniegt 35 %; gaļas proteīnu saturs bez saistaudu proteīniem ir vismaz 75 tilp. % (pēc histoloģiskās analīzes) jeb vismaz 80 % (pēc ķīmiskās analīzes).
      3.3.   Izejvielas (tikai pārstrādātiem produktiem)

      Trekna gaļa, jo īpaši cūkas pavēdere, pavēderes speķis, ganaši, ganašu speķis, mugura un muguras speķis; gatavā produkta tauku saturs nedrīkst pārsniegt 35 %; gaļas proteīnu saturs bez saistaudu proteīniem (MPFCP) nedrīkst būt zemāks par 12 %; garšvielu maisījums, it īpaši majorāns; jēra zarnu apvalki.
      3.4.   Dzīvnieku barība (tikai dzīvnieku izcelsmes produktiem)

      —
      3.5.   Īpaši ražošanas posmi, kas jāveic noteiktajā ģeogrāfiskajā apgabalā

      Visi produkta Nürnberger Bratwürste / Nürnberger Rostbratwürste ražošanas posmi noris noteiktajā ģeogrāfiskajā apgabalā. Ražošanas posmi ir šādi:

                  —

                  gaļas smalcināšana ar malšanu vai kapāšanu,

                  —

                  sasmalcinātās gaļas maisīšana un sajaukšana ar garšvielu maisījumu, lai izveidotu desas maisījumu,

                  —

                  iepildīšana jēra zarnu apvalkos.

            3.6.   Īpaši noteikumi griešanai, rīvēšanai, iepakošanai u. c.

      —
      3.7.   Īpaši noteikumi marķēšanai

      —
      4.   Precīza ģeogrāfiskā apgabala definīcija

      Nirnbergas pilsēta un novads
      5.   Saikne ar ģeogrāfisko apgabalu

      5.1.   Ģeogrāfiskā apgabala specifika

      Cepamās desas (Bratwürste) ražošana Nirnbergā ir gadsimtiem sena tradīcija, par kuru pierādīts, ka tā aizsākusies 1313. gadā. Desas Nürnberger Bratwürste / Nürnberger Rostbratwürste garuma un svara samazināšana līdz tai tipiski raksturīgajam garumam un svaram aizsākusies vēlākais 1573. gadā. Nirnbergas atrašanās divu svarīgu tirdzniecības ceļu krustpunktā nozīmē to, ka austrumzemju garšvielas desu pagatavošanai Nirnbergā bijušas pieejamas jau izsenis.
      Patlabanējai cepamās desas ražošanas tradīcijai Nirnbergā ir spoža pagātne. Nürnberger Bratwürste / Nürnberger Rostbratwürste bija ļoti iecienījuši tādi vācu rakstnieki kā, piemēram, Gēte un Žans Pols (Jean Paul) (jeb īstajā vārdā Johans Pauls Frīdrihs Rihters (Johann Paul Friedrich Richter)). Ceptas gaļas tirgotava Bratwurst-Glöcklein Sv. Sebalda rajonā bija viena no slavenākajām sabiedriskajām ēkām 19. gadsimta Vācijā; tā bija atvērta ne tikai aristokrātiem un plutokrātiem, bet arī katram pilsētas apmeklētājam tā bija galvenā pieturvieta.
      5.2.   Produkta specifika

      Produktam Nürnberger Bratwürste / Nürnberger Rostbratwürste raksturīgas īpašības ir neierasti mazā forma un majorāna garšas un smaržas nianses. Produkts atbilst jau sen kontrolētam augstas kvalitātes standartam, ir labi pazīstams ārpus Nirnbergas rajona un patērētāju vidū ļoti iecienīts.
      Tas atspoguļojas faktā, ka pilsētas apmeklējuma pašreizējā standartprogrammā paredzēta arī Nürnberger Bratwürste / Nürnberger Rostbratwürste ēšana kādā no daudzajām Bratwurstküchen vai Wurstbratereien Nirnbergas pilsētas centrā.
      5.3.   Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

      Gadsimtiem senā cepamās desas ražošanas tradīcija Nirnbergā, ilgu laiku kontrolētais augstais kvalitātes standarts un produkta neierasti mazā forma ir darījuši Nürnberger Bratwürste / Nürnberger Rostbratwürste pazīstamu un ļoti iecienītu gan visas Vācijas, gan arī pasaules mērogā.
      Šis tradicionālais ēdiens radās toreizējā Vācijas impērijas pilsētā Nirnbergā tās atrašanās vietas dēļ – pilsēta bija celta apvidū, kurā krustojās divi tirdzniecības ceļi, pa kuriem veda garšvielas no Austrumāzijas zemēm, tādējādi ieviešot arī majorānu, muskatriekstus un piparus. Šo Āzijas garšvielu pieejamība bija pats pirmais faktors, kas darīja šīs desas ražošanu iespējamu. Tā kā Nirnberga bija ārējā tirdzniecībā cieši iesaistījusies pilsēta un tai bija modernas un izsmalcinātas tradīcijas, tad tajā ražoja mazākas, izsmalcinātākas un ar labākām garšvielām savircotas desas, kas ar laiku kļuva par slavenajām Nürnberger Bratwürste.
      Pretstatā lauku apvidiem pilsēta lielāku vērību pievērsa produktu kvalitātei jau no paša to gatavošanas sākuma. Ja citur priekšroku deva kvantitātei, tad Nirnbergā produktu ražošanas pamatā bija kvalitātes pārsvars pār kvantitāti, kā rezultātā šīs desas kļuva mazas.
      Atbilstību receptei un kvalitātes prasībām jau sen nodrošināja Nirnbergas pilsētas rātes izdoto pārraudzības noteikumu ievērošana. Nirnberga var lepoties ar vecāko pārtikas produktu pārraudzības shēmu, kas Kriminālkodeksā minēta jau kopš 1300. gada.
      Publicējot recepti, veicot stingru pārraudzību un ierobežojot produkta ražošanas ģeogrāfisko telpu – ražošana atļauta vienīgi pilsētas municipālajā teritorijā –, Nirnbergas pilsēta veicināja to, ka izcelsmes norāde ir produkta sevišķuma garantija.
      Tātad sākotnējais pamats saiknei ar ģeogrāfisko apgabalu bija produkta ražošanas ģeogrāfiskais izvietojums apvidū, kur krustojās nozīmīgi tirdzniecības un garšvielu ievešanas ceļi, kā arī agra pārtikas produktu pārraudzības ieviešana. Tādējādi ģeogrāfiskais izvietojums un pārtikas produktu pārraudzība, un ar to saistītā receptes aizsardzība noteica šo desu īpašo kvalitāti. Impērijas pilsētai ar tās plašo pasaules mēroga tirdzniecības tīklu bija tāda ietekme, ka šis ēdiens kļuva labi pazīstams jau kopš viduslaikiem. Mūsdienās saiknes pamatā ir reputācija, kādu bauda šis pasaules mērogā tradicionāli iecienītais ēdiens.

         Atsauce uz specifikācijas publikāciju

      (Regulas (EK) Nr. 510/2006 5. panta 7. punkts)

         Markenblatt, 44. sēj., 2.11.2007., 7.a-bb daļa, 20269. lpp.
      https://register.dpma.de/DPMAregister/geo/detail.pdfdownload/142

         (1)  OV L 93, 31.3.2006., 12. lpp. Aizstāta ar Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 343, 14.12.2012., 1. lpp.).


title: Komisijas Īstenošanas regula (ES) Nr. 1243/2013 ( 2013. gada 28. novembris ), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Dinde de Bresse (ACVN))

text:
               4.12.2013

               LV

               Eiropas Savienības Oficiālais Vēstnesis

               L 323/7

         KOMISIJAS ĪSTENOŠANAS REGULA (ES) Nr. 1243/2013
   (2013. gada 28. novembris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Dinde de Bresse (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījumu apstiprināšanai attiecībā uz aizsargāto cilmes vietas nosaukumu Dinde de Bresse, kas reģistrēts saskaņā ar Komisijas Regulu (EK) Nr. 1107/96 (2), kurā 2003. gada 14. maijā izdarīti grozījumi ar Komisijas Regulu (EK) Nr. 828/2003 (3).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (4).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz šīs regulas pielikumā minēto nosaukumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 28. novembrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 148, 21.6.1996., 1. lpp.

      (3)  OV L 120, 15.5.2003., 3. lpp.

      (4)  OV C 157, 6.4.2013., 4. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.1. grupa.   Svaiga gaļa (un subprodukti)

      FRANCIJA

         Dinde de Bresse (ACVN)


title: Padomes Īstenošanas regula (ES) 2016/1442 (2016. gada 31. augusts), ar ko īsteno 17. panta 1. un 3. punktu Regulā (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā

text:
               1.9.2016

               LV

               Eiropas Savienības Oficiālais Vēstnesis

               L 235/1

         PADOMES ĪSTENOŠANAS REGULA (ES) 2016/1442
   (2016. gada 31. augusts),
   ar ko īsteno 17. panta 1. un 3. punktu Regulā (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 224/2014 (2014. gada 10. marts) par ierobežojošiem pasākumiem saistībā ar situāciju Centrālāfrikas Republikā (1) un jo īpaši tās 17. panta 1. punktu un 3. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               2014. gada 10. martā Padome pieņēma Regulu (ES) Nr. 224/2014.

               (2)

               2016. gada 23. augustā Apvienoto Nāciju Organizācijas Drošības padomes komiteja, kas izveidota, ievērojot Apvienoto Nāciju Organizācijas Drošības padomes Rezolūciju 2127 (2013), pievienoja divas personas to personu un vienību sarakstam, kurām piemēro ierobežojošus pasākumus, kā arī atjaunināja informāciju par vienu personu, kam piemēro ierobežojošus pasākumus.

               (3)

               Tāpēc būtu attiecīgi jāgroza Regulas (ES) Nr. 224/2014 I pielikums,

         IR PIEŅĒMUSI ŠO REGULU.
   1. pants
   Ar šo Regulas (ES) Nr. 224/2014 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 31. augustā

            Padomes vārdā –

            priekšsēdētājs

         M. LAJČÁK

      (1)  OV L 70, 11.3.2014., 1. lpp.

      PIELIKUMS

                  I.

                  Regulas (ES) Nr. 224/2014 I pielikumam pievieno šādus ierakstus:
                  A.   Personas

                                    “10.

                                    Ali KONY (jeb: a) Ali Lalobo, b) Ali Mohammad Labolo, c) Ali Mohammed, d) Ali Mohammed Lalobo, e) Ali Mohammed Kony, f) Ali Mohammed Labola, g) Ali Mohammed Salongo, h) Ali Bashir Lalobo, i) Ali Lalobo Bashir, j) Otim Kapere, k) “Bashir”, l) “Caesar”, m) “One-P”, n) “1-P”

                                    Amats: vietnieks, “Tā Kunga pretošanās armija” (Lord's Resistance Army)

                                    Dzimšanas datums: a) 1994. gads, b) 1993. gads, c) 1995. gads, d) 1992. gads

                                    Adrese:
                                    Kafia Kingi (teritorija uz Sudānas un Dienvidsudānas robežas, kuras galīgais statuss vēl jānosaka).

                                    Sarakstā iekļaušanas datums:2016. gada 23. augusts

                                    Cita informācija:

                                    Ali Kony ir vietnieks “Tā Kunga pretošanās armijā” (Lord's Resistance Army (LRA)) (CFe.002) – sarakstā iekļautā vienībā – un LRA vadītāja Joseph Kony (CFi.009) – sarakstā iekļautas personas – dēls. Ali 2010. gadā tika iekļauts LRA vadības hierarhijā. Viņš pieder pie to LRA vecāko virsnieku grupas, kuri ir bāzēti kopā ar Joseph Kony.

                                    Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                    Ali Kony tika iekļauts sarakstā 2016. gada 23. augustā, ievērojot Rezolūcijas 2262 (2016) 12. punktu un 13. punkta d) un g) apakšpunktu, kā persona, kas “iesaistās darbībās, ar kurām apdraud mieru, stabilitāti vai drošību Centrālāfrikas Republikā, vai atbalsta tās”; “sniedz atbalstu bruņotiem grupējumiem vai noziedznieku tīkliem, nelikumīgi izmantojot vai tirgojot dabas resursus, tostarp dimantus, zeltu, savvaļas dzīvniekus, kā arī savvaļas dzīvnieku izcelsmes produktus Centrālāfrikas Republikā vai no Centrālāfrikas Republikas;”“vada vienību, ko Komiteja ir iekļāvusi sarakstā, ievērojot Rezolūcijas 2134 (2014) 36. vai 37. punktu vai šo rezolūciju, vai atbalsta vai darbojas tādas personas vai vienības interesēs, vārdā vai vadībā, kuru Komiteja ir iekļāvusi sarakstā, ievērojot Rezolūcijas 2134 (2014) 36. vai 37. punktu vai šo rezolūciju, vai tādas vienības interesēs, vārdā vai vadībā, kura ir sarakstā iekļautas personas vai vienības īpašumā vai kontrolē.”

                                    Ali Kony tiek uzskatīts par iespējamo nākamo LRA vadītāju pēc Joseph Kony. Ali tiek arvien vairāk iesaistīts LRA operāciju plānošanā, un viņu uzskata par starpnieku saziņai ar Joseph Kony. Ali ir arī LRA izlūkošanas virsnieks, kura pakļautībā ir līdz pat 10 personas.

                                    Ali un viņa brālis Salim Kony abi ir bijuši atbildīgi par disciplīnas nodrošināšanu LRA iekšienē. Ir atzīts, ka abi brāļi pieder Joseph Kony personīgajam vadības lokam, kas atbild par Kony pavēļu izpildi. Abi ir pieņēmuši disciplinārus lēmumus, lai sodītu vai nogalinātu LRA locekļus, kuri ir pārkāpuši LRA noteikumus. Pamatojoties uz Joseph Kony pavēlēm, Salim un Ali ir iesaistīti ziloņkaula kontrabandā no Kongo Demokrātiskās Republikas (KDR) ziemeļos esošā Garamba nacionālā parka cauri Centrālāfrikas Republikai (CĀR) uz apstrīdēto Kafia Kingi reģionu, lai to pārdotu vai ar to veiktu apmaiņu ar vietējiem tirgotājiem.

                                    Ali Kony ir atbildīgs par ziloņkaula cenu sarunāšanu un ziloņkaula barteru ar tirgotājiem. Ali reizi vai divreiz mēnesī tiekas ar tirgotājiem, lai pārrunātu LRA ziloņkaula cenu ASV dolāros vai Sudānas mārciņās vai lai to iemainītu pret ieročiem, munīciju un pārtiku. Joseph Kony deva Ali rīkojumu izmantot vislielākos ziloņu ilkņus, lai par tiem iegādātos kājnieku mīnas, ko izvietot ap Kony nometni. 2014. gada jūlijā Ali Kony pārraudzīja operāciju, kurā tika pārvietoti 52 ziloņkaula gabali piegādei Joseph Kony un galīgai pārdošanai.
                                 2015. gada aprīlī Salim devās prom no Kafia Kingi, lai saņemtu kravu ar ziloņu ilkņiem. Maijā Salim piedalījās divdesmit ziloņkaula gabalu transportēšanā no Kongo Demokrātiskās Republikas uz Kafia Kingi. Aptuveni tajā pašā laikā Ali tikās ar tirgotājiem, lai iegādātos nodrošinājumus un plānotu nākamo tikšanos, kurā veiktu papildu darījumus un LRA vārdā vienotos par noteikumiem attiecībā uz pirkumu, par ko lēš, ka tas bijis Salim eskortētais ziloņkauls.

                                    Saistītās sarakstā iekļautās personas un vienības:

                                                Joseph Kony, sarakstā iekļauts 2016. gada 7. martā

                                                Salim Kony, sarakstā iekļauts 2016. gada 23. augustā

                                             “Tā Kunga pretošanās armija” (LRA), sarakstā iekļauta 2016. gada 7. martā

                                    11.

                                    Salim KONY (jeb: a) Salim Saleh Kony; b) Salim Saleh; c) Salim Ogaro; d) Okolu Salim; e) Salim Saleh Obol Ogaro; f) Simon Salim Obol)

                                    Amats: vietnieks, “Tā Kunga pretošanās armija” (Lord's Resistance Army)

                                    Dzimšanas datums: a) 1992; b) 1991; c) 1993

                                    Adrese: a) Kafia Kingi (teritorija uz Sudānas un Dienvidsudānas robežas, kuras galīgais statuss vēl jānosaka); b) Centrālāfrikas Republika

                                    Sarakstā iekļaušanas datums:2016. gada 23. augusts

                                    Cita informācija:

                                    Salim Kony ir vietnieks “Tā Kunga pretošanās armijā” (Lord's Resistance Army (LRA)) (CFe.002) – sarakstā iekļautā vienībā – un LRA līdera Joseph Kony (CFi.009) – sarakstā iekļautas personas – dēls. Salim 2010. gadā tika iekļauts LRA vadības hierarhijā. Viņš pieder pie to LRA vecāko virsnieku grupas, kuri ir bāzēti kopā ar Joseph Kony.

                                    Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                    Salim Kony tika iekļauts sarakstā 2016. gada 23. augustā, ievērojot Rezolūcijas 2262 (2016) 12. punktu un 13. punkta d) un g) apakšpunktu, kā persona, kas ir “iesaistījusies darbībās, ar kurām apdraud mieru, stabilitāti vai drošību CĀR, vai atbalsta tās”; “sniedz atbalstu bruņotiem grupējumiem vai noziedznieku tīkliem, nelikumīgi izmantojot vai tirgojot dabas resursus, tostarp dimantus, zeltu, savvaļas dzīvniekus, kā arī savvaļas dzīvnieku izcelsmes produktus Centrālāfrikas Republikā vai no Centrālāfrikas Republikas”; “vada vienību, ko Komiteja ir iekļāvusi sarakstā, ievērojot Rezolūcijas 2134 (2014) 36. vai 37. punktu vai šo rezolūciju, vai atbalsta vai darbojas tādas personas vai vienības interesēs, vārdā vai vadībā, kuru Komiteja ir iekļāvusi sarakstā, ievērojot Rezolūcijas 2134 (2014) 36. vai 37. punktu vai šo rezolūciju, vai tādas vienības interesēs, vārdā vai vadībā, kura ir sarakstā iekļautas personas vai vienības īpašumā vai kontrolē.”

                                    Salim Kony ir LRA“lauka štāba” galvenais komandieris un kopš agrīna vecuma ir kopīgi plānojis LRA uzbrukumus un aizsardzības pasākumus ar Joseph Kony. Iepriekš Salim vadīja grupu, kura nodrošina drošību Joseph Kony. Nesenākā pagātnē Joseph Kony ir uzticējis Salim LRA finansiālo un loģistikas tīklu pārvaldību.

                                    Salim un viņa brālis Ali Kony ir abi bijuši atbildīgi par disciplīnas nodrošināšanu LRA iekšienē. Ir atzīts, ka abi brāļi pieder Joseph Kony personīgajam vadības lokam, kas atbild par Joseph Kony pavēļu izpildi. Viņi abi ir pieņēmuši disciplinārus lēmumus, ar ko soda vai nogalina LRA locekļus, kuri ir pārkāpuši LRA noteikumus. Ir informācija, ka Salim ir nogalinājis LRA locekļus, kuri bija iecerējuši dezertēt, un ir ziņojis par LRA grupas un locekļu darbībām Joseph Kony.
                                 Pamatojoties uz Joseph Kony pavēlēm, Salim un Ali ir iesaistīti ziloņkaula kontrabandā no Kongo Demokrātiskās Republikas (KDR) ziemeļos esošā Garamba nacionālā parka cauri Centrālāfrikas Republikai (CĀR) uz apstrīdēto Kafia Kingi reģionu, lai to pārdotu vai ar to veiktu apmaiņu ar vietējiem tirgotājiem.

                                    Salim bieži dodas uz CĀR robežu ar aptuveni duci kaujinieku, lai tur satiktu un pavadītu citas LRA grupas, kas no Garamba transportē ziloņkaulu uz ziemeļiem. 2015. gada aprīlī Salim devās prom no Kafia Kingi, lai savāktu ilkņu kravu. Maijā Salim piedalījās divdesmit ziloņkaula gabalu transportēšanā no Kongo Demokrātiskās Republikas uz Kafia Kingi.
                                 Iepriekš, 2014. gada jūnijā, Salim ieceļoja KDR ar grupu LRA kaujinieku, lai nelegāli medītu ziloņus Garamba. Joseph Kony arī bija uzdevis Salim pavadīt divus LRA komandierus uz Garamba, lai atklātu ziloņkaula krājumus, kas bija paslēpti trīs gadus agrāk. 2014. gada jūlijā Salim satikās ar vēl vienu LRA grupu, lai transportētu ziloņkaulu – kopā 52 gabalus – uz Kafia Kingi. Salim bija atbildīgs par to, ka tiek nodrošināta atskaitīšanās par ziloņkaulu Joseph Kony, un par informācijas nodošanu LRA grupām par ziloņkaula darījumiem.

                                    Saistītās sarakstā iekļautās personas un vienības:

                                                Joseph Kony, sarakstā iekļauts 2016. gada 7. martā

                                                Ali Kony, sarakstā iekļauts 2016. gada 23. augustā

                                             “Tā Kunga pretošanās armija” (LRA), sarakstā iekļauta 2016. gada 7. martā”

                  II.

                  Par ierakstu Oumar Younous Abdoulay, proti, 6. ierakstu I pielikumā Regulai (ES) Nr. 224/2014, sadaļā “Cita informācija” pievieno šādu informāciju:
                  “Tiek ziņots, ka miris 2015. gada 11. oktobrī.”


title: Komisijas Īstenošanas regula (ES) 2016/2141 (2016. gada 6. decembris), ar ko Regulu (EK) Nr. 1238/95 groza attiecībā uz ikgadējo maksu un Kopienas Augu šķirņu birojam maksājamo izskatīšanas maksu

text:
                  7.12.2016

                  LV

                  Eiropas Savienības Oficiālais Vēstnesis

                  L 332/13

            KOMISIJAS ĪSTENOŠANAS REGULA (ES) 2016/2141
      (2016. gada 6. decembris),
      ar ko Regulu (EK) Nr. 1238/95 groza attiecībā uz ikgadējo maksu un Kopienas Augu šķirņu birojam maksājamo izskatīšanas maksu
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 1994. gada 27. jūlija Regulu (EK) Nr. 2100/94 par Kopienas augu šķirņu aizsardzību (1) un jo īpaši tās 113. pantu,
      pēc apspriešanās ar Kopienas Augu šķirņu biroja Administratīvo padomi,
      tā kā:

                  (1)

                  Komisijas Regulas (EK) Nr. 1238/95 (2) 9. panta 1. punktā ir noteikts tās maksas līmenis, kas maksājama Kopienas Augu šķirņu birojam (“Birojs”) par katru Kopienas augu šķirņu aizsardzības izmantošanas gadu.

                  (2)

                  Biroja finanšu rezerve ir samazinājusies zem līmeņa, kas ļauj uzturēt līdzsvarotu budžetu un nodrošināt Biroja darbību nepārtrauktību, tāpēc ikgadējā maksa būtu jāpalielina.

                  (3)

                  Regulas (EK) Nr. 1238/95 8. panta 1. punktā un I pielikumā ir noteikts to maksu līmenis, kas Birojam maksājamas par tādas šķirnes tehniskās izskatīšanas organizēšanu un veikšanu, uz kuru attiecas pieteikums par Kopienas augu šķirņu aizsardzību (“izskatīšanas maksa”).

                  (4)

                  Saistībā ar tehnisko izskatīšanu gūtā pieredze rāda, ka izskatīšanas maksas dažās izmaksu grupās laika gaitā var mainīties. Biroja iekasētajām maksām būtu jāatspoguļo to maksu kopējais apjoms pa attiecīgajām izmaksu grupām, kas Birojam jāmaksā izskatīšanas birojiem. Tādēļ Regulas (EK) Nr. 1238/95 I pielikumā noteiktās maksas būtu jāgroza attiecībā uz attiecīgajām izmaksu grupām.

                  (5)

                  Tādēļ Regula (EK) Nr. 1238/95 būtu attiecīgi jāgroza.

                  (6)

                  Būtu lietderīgi ierosinātos grozījumus piemērot no 2017. gada 1. janvāra, tādējādi pielāgojoties Biroja budžeta jaunā finanšu gada sākumam.

                  (7)

                  Šajā regulā paredzētie pasākumi ir saskaņā ar Kopienas Augu šķirņu aizsardzības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Regulu (EK) Nr. 1238/95 groza šādi:

                  1)

                  regulas 9. panta 1. punktu aizstāj ar šādu:
                  “1.   Birojs iekasē no Kopienas augu šķirņu aizsardzības tiesību īpašnieka (“īpašnieks”) maksu EUR 330 par katru Kopienas augu šķirņu aizsardzības izmantošanas gadu (“ikgadējā maksa”), kā noteikts Pamatregulas 113. panta 2. punkta d) apakšpunktā.”;

                  2)

                  I pielikumu groza saskaņā ar šīs regulas pielikumu.

            2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      To piemēro no 2017. gada 1. janvāra.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 6. decembrī

               Komisijas vārdā –

               priekšsēdētājs

            Jean-Claude JUNCKER

         (1)  OV L 227, 1.9.1994., 1. lpp.

         (2)  Komisijas 1995. gada 31. maija Regula (EK) Nr. 1238/95, ar ko nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz maksām, kuras maksājamas Kopienas Augu šķirņu birojam (OV L 121, 1.6.1995., 31. lpp.).

         PIELIKUMS

               “I PIELIKUMS

                  Regulas 8. pantā minētās maksas, kas attiecas uz tehnisko izskatīšanu

               Maksu par tādas šķirnes tehnisko izskatīšanu, uz kuru attiecas 8. pants, nosaka atbilstoši tabulai:

                           (EUR)

                           Izmaksu grupa

                           Maksa

                              Lauksaimniecības augu grupa

                           1.

                           Kartupeļi

                           1 760

                           2.

                           Eļļas rapši

                           1 860

                           3.

                           Stiebrzāles

                           2 430

                           4.

                           Pārējās lauksaimniecības augu sugas

                           1 530

                              Augļu grupa

                           5.

                           Āboli

                           3 050

                           6.

                           Zemenes

                           2 920

                           7.

                           Pārējās augļu sugas

                           2 810

                              Dekoratīvo augu grupa

                           8.

                           Dekoratīvie siltumnīcas augi

                           2 020

                           9.

                           Dekoratīvie āra augi

                           1 960

                           10.

                           Dekoratīvie siltumnīcā neaudzējamie augi

                           1 940

                           11.

                           Dekoratīvie ārā neaudzējamie augi

                           1 730

                           12.

                           Īpašie dekoratīvie augi

                           3 350

                              Dārzeņu grupa

                           13.

                           Siltumnīcas dārzeņi

                           2 360

                           14.

                           Āra dārzeņi

                           2 150 ”


title: Komisijas Īstenošanas regula (ES) 2015/617 (2015. gada 20. aprīlis), ar ko 230. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu

text:
               21.4.2015

               LV

               Eiropas Savienības Oficiālais Vēstnesis

               L 102/35

         KOMISIJAS ĪSTENOŠANAS REGULA (ES) 2015/617
   (2015. gada 20. aprīlis),
   ar ko 230. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu (1), un jo īpaši tās 7. panta 1. punkta a) apakšpunktu un 7.a panta 1. punktu,
   tā kā:

               (1)

               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes (ANO DP) Sankciju komiteja 2015. gada 10. aprīlī apstiprināja divu personu pievienošanu Al-Qaida Sankciju komitejas sarakstam, kurā iekļautas tās personas, grupas un organizācijas, uz kurām būtu jāattiecina līdzekļu un saimniecisko resursu iesaldēšana.

               (3)

               Tādēļ attiecīgi būtu jāatjaunina Regulas (EK) Nr. 881/2002 I pielikums.

               (4)

               Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 20. aprīlī

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikuma sadaļai “Fiziskās personas” pievieno šādus ierakstus:

                  a)

                     “Ali Ben Taher Ben Faleh

                           Ouni Harzi
                         (alias: Abou Zoubair). Dzimšanas datums: 9.3.1986. Dzimšanas vieta: Ariana, Tunisija. Valstspiederība: Tunisijas. Pases Nr.: W342058 (Tunisijas pase, izdota 14.3.2011., derīga līdz 13.3.2016.). Valsts identifikācijas Nr.: 08705184 (Tunisijas valsts identitātes kartes numurs, izdota 24.2.2011.). Adrese: a) 18 Mediterranean Street, Ariana, Tunisia; b) Sīrijas Arābu Republika (atrašanās vieta 2015. gada martā); c) Irāka (iespējama alternatīva atrašanās vieta 2015. gada martā); d) Lībija (iepriekšēja atrašanās vieta). Papildu informācija: a) ārējā izskata apraksts: acu krāsa: brūna; augums: 171 cm; b) fotogrāfija ir pieejama iekļaušanai Interpola un ANO Drošības padomes īpašajā paziņojumā; c) tēva vārds ir Taher Ouni Harzi, mātes vārds ir Borkana Bedairia. Regulas 2.a panta 4. punkta b) apakšpunktā minētais paziņošanas datums: 10.4.2015.”
                  ;

                  b)

                     “Tarak Ben Taher Ben Faleh

                           Ouni Harzi
                         (alias: Abou Omar Al Tounisi). Dzimšanas datums: 3.5.1982. Dzimšanas vieta: Tunisa, Tunisija. Valstspiederība: Tunisijas. Pases Nr.: Z050399 (Tunisijas pase, izdota 9.12.2003., derīga līdz 8.12.2008.). Valsts identifikācijas Nr.: 04711809 (Tunisijas valsts identitātes kartes numurs, izdota 13.11.2003.). Adrese: a) 18 Mediterranean Street, Ariana, Tunisia; b) Sīrijas Arābu Republika (atrašanās vieta 2015. gada martā); c) Irāka (iespējama alternatīva atrašanās vieta 2015. gada martā); d) Lībija (iepriekšēja atrašanās vieta). Papildu informācija: a) ārējā izskata apraksts: acu krāsa: brūna; augums: 172 cm; b) fotogrāfija ir pieejama iekļaušanai Interpola un ANO Drošības padomes īpašajā paziņojumā; c) tēva vārds ir Taher Ouni Harzi, mātes vārds ir Borkana Bedairia. Regulas 2.a panta 4. punkta b) apakšpunktā minētais paziņošanas datums: 10.4.2015.”


title: Padomes Īstenošanas regula (ES) Nr. 1057/2014 ( 2014. gada 8. oktobris ), ar ko īsteno 11. panta 1. un 4. punktu Regulā (ES) Nr. 753/2011 par ierobežojošiem pasākumiem, kas vērsti pret konkrētām personām, grupām, uzņēmumiem un vienībām, ņemot vērā situāciju Afganistānā

text:
               9.10.2014

               LV

               Eiropas Savienības Oficiālais Vēstnesis

               L 293/1

         PADOMES ĪSTENOŠANAS REGULA (ES) Nr. 1057/2014
   (2014. gada 8. oktobris),
   ar ko īsteno 11. panta 1. un 4. punktu Regulā (ES) Nr. 753/2011 par ierobežojošiem pasākumiem, kas vērsti pret konkrētām personām, grupām, uzņēmumiem un vienībām, ņemot vērā situāciju Afganistānā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 753/2011 (2011. gada 1. augusts) par ierobežojošiem pasākumiem, kas vērsti pret konkrētām personām, grupām, uzņēmumiem un vienībām, ņemot vērā situāciju Afganistānā (1), un jo īpaši tās 11. panta 1. un 4. punktu,
   tā kā:

               (1)

               Padome 2011. gada 1. augustā pieņēma Regulu (ES) Nr. 753/2011.

               (2)

               Apvienoto Nāciju Organizācijas Drošības padomes komiteja, kas izveidota saskaņā ar 30. punktu Drošības padomes Rezolūcijā Nr. 1988 (2011), 2014. gada 11. februārī, 18. martā, 16. maijā, 30. jūlijā un 20. augustā atjaunināja un grozīja to personu, grupu, uzņēmumu un vienību sarakstu, kuriem piemēro ierobežojošus pasākumus.

               (3)

               Attiecīgi būtu jāgroza Regulas (ES) Nr. 753/2011 I pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 753/2011 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2014. gada 8. oktobrī

            Padomes vārdā –

            Priekšsēdētājs

         M. LUPI

      (1)  OV L 199, 2.8.2011., 1. lpp.

      PIELIKUMS
      I.   Regulas (ES) Nr. 753/2011 I pielikumā ietvertajā sarakstā pievieno šādus ierakstus

      A.   Ar Taliban saistītas personas

                  1.

                        Qari Rahmat
                      (jeb Kari Rahmat)

                     Pamatojums iekļaušanai sarakstā: Taliban komandieris vismaz kopš 2010. gada februāra. Adrese: a)
                     Kamkai ciemats, Achin apgabals, Nangarhar province, Afganistāna; b)
                     Nangarhar province, Afganistāna. Dzimšanas datums: a) 1981. gads; b) 1982. gads. Dzimšanas vieta: Shadal (variants Shadaal) Bazaar, Achin apgabals, Nangarhar province, Afganistāna. Papildu informācija: a) ievāc nodokļus un kukuļus Taliban vārdā; b) uztur sakarus ar Taliban biedriem Nangarhar provincē, Afganistānā un nodrošināja viņiem informāciju, konsultācijas, izmitināšanu un ieročus un ir izvietojis pašdarinātus spridzekļus (IED) un veicis uzbrukumus starptautiskajiem drošības palīdzības spēkiem (ISAF) un Afganistānas spēkiem. Datums, kad iekļauts ANO sarakstā: 21.8.2014.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Qari Rahmat ir bijis Taliban komandieris vismaz kopš 2010. gada februāra. Rahmat 2013. gada sākumā bija Taliban komandieris Shadaal Bazaar, Achin apgabalā, Nangarhar provincē, Afganistānā. Rahmat vadīja apmēram 300 Taliban biedru darbības Achin apgabalā un nodrošināja viņiem operatīvas konsultācijas un ieročus. Rahmat 2012. gada beigās vadīja uzbrukumu Afganistānas spēkiem Kot apgabalā, Nangarhar provincē, Afganistānā. Rahmat 2012. gada vidū pildīja tā Taliban ēnu apgabala vadītāja pavēles, kas atbild par Achin apgabalu, Nangarhar provincē, Afganistānā. Šajā laikā Rahmat bija Taliban koordinators, kas izvietoja pašdarinātus spridzekļus (IED) un veicis uzbrukumus starptautiskajiem drošības palīdzības spēkiem (ISAF) un Afganistānas spēkiem.

                              Rahmat arī ievāc nodokļus un kukuļus Taliban vārdā. Rahmat 2013. gada sākumā ievāca nodokļus Taliban vārdā no narkotiku tirgotājiem, kas darbojas Shadaal Bazaar, Achin apgabalā, Nangarhar provincē. Rahmat 2012. gada vidū bija atbildīgs par nodokļu ievākšanu no narkotiku tirgotājiem Taliban labā.

                                 Rahmat nodrošināja Taliban izlūkošanas informāciju. Rahmat 2013. gada sākumā nodrošināja saviem Taliban vadītājiem informāciju par Afganistānas valdības ierēdņu un Afganistānas drošības spēku darbībām Achin apgabalā, Nangarhar provincē. Rahmat 2012. gada vidū vāca izlūkošanas informāciju no Afganistānas valdības darbiniekiem Taliban labā un veica arī izmeklēšanu, lai atmaskotu ISAF un Afganistānas valdības informatorus Taliban labā.

                                 Rahmat ir arī nodrošinājis ar nāvējošiem ieročiem saistītu palīdzību, izmitināšanu un konsultācijas Taliban kaujiniekiem. Rahmat 2012. gada beigās nodrošināja Taliban reaktīvos granātmetējus, PKM rokas ložmetējus un AK-47 triecienšautenes. Rahmat arī sniedz patvērumu Taliban kaujiniekiem savā viesu mājā un šajā laikā sniedza taktiskas konsultācijas Taliban kaujiniekiem. Rahmat 2011. gada beigās piederēja viesu māja Achin apgabalā, kurā bieži uzturējās Taliban kaujinieki.

                  2.

                        Qari Saifullah Tokhi
                      (jeb: a)
                     Qari Saifullah; b)
                     Qari Saifullah Al Tokhi; c)
                     Saifullah Tokhi; d)
                     Qari Sahab)

                     Tituls: Qari. Pamatojums iekļaušanai sarakstā: Taliban ēnu gubernatora vietnieks un operatīvais komandieris Zabul provincē, Afganistānā. Adrese: Chalo Bawari rajons, Quetta pilsēta, Baluchistan province, Pakistāna. Dzimšanas datums: aptuveni 1964. gads. Dzimšanas vieta: Daraz ciemats, Jaldak wa Tarnak apgabals, Zabul province, Afganistāna. Valstspiederība: Afganistānas. Papildu informācija: a) tiek uzskatīts, ka viņš atrodas Afganistānas un Pakistānas pierobežā; b) atbildīgs par pašdarinātu spridzekļu izvietošanu un pašnāvnieku uzbrukumu organizēšanu; c) ārējā izskata apraksts: augums: 180 cm; svars: aptuveni 90 kg; ķermeņa uzbūve: sportiska ķermeņa uzbūve; acu krāsa: brūna; matu krāsa: ruda; sejas krāsa: vidēji brūna; d) raksturīgas ārējās pazīmes: liela, apaļa seja, bieza bārda un staigā pieklibodams, jo kreisās kājas apakšstilba vietā ir plastmasas protēze;

                     e) etniskā izcelsme: paštuns; ir no tokhi cilts (alternatīva cilts nosaukuma rakstība – Torchi), Barkozai (alternatīva cilts atzara nosaukuma rakstība: Bakorzai) atzara, Kishta Barkorzai (lejas Barkorzai) klana; f) ģimenes stāvoklis: precējies; g) tēva vārds: Agha Mohammad; h) brāļa vārds: Humdullah. Datums, kad iekļauts ANO sarakstā: 19.3.2014.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Qari Saifullah Tokhi ir Taliban ēnu gubernatora vietnieks un operatīvais komandieris Zabul provinces austrumos, Afganistānā. Viņš ir devis tiešas pavēles divām aptuveni 50 Taliban kaujinieku lielām grupām, un viņa vadībā bija Taliban komandieri Zabul provincē. Qari Saifullah Tokhi ir izmantojis šīs grupas, lai organizētu teroristiskas darbības pret Afganistānas Islāma Republikas valdību un koalīcijas spēkiem Zabul provinces austrumos. Qari Saifullah Tokhi ir arī devis pavēles saviem padotajiem, kuri veica uzbrukumus, izmantojot pašdarinātus spridzekļus (IED), kājnieku ieročus un raķetes Zabul provincē.

                                 Qalat apgabalā, Zabul provincē, Afganistānā 2012. gada 2. decembra naktī tika nogalināti trīs Taliban kaujinieki. Viņi tika pieķerti IED ievietošanas laikā un tādēļ tika nogalināti. Visi trīs vīrieši bija pazīstami kā Qari Saifullah Tokhi cilvēki.

                              Seši Qari Saifullah Tokhi pakļautībā esoši Taliban nemiernieki 2012. gada 14. janvārī uzbruka starptautisko drošības palīdzības spēku (ISAF) konvojam. Taliban nemiernieki ar reaktīvajiem granātmetējiem (RPG) uzbruka konvojam Abdul Haq Kalay ciemata apkaimē, Tarnak Wa Jaldak apgabalā.

                                 Taliban komandiera Qari Saifullah Tokhi vadībā divi pašnāvnieki spridzinātāji plānoja uzbrukumus 2011. gada 28. septembrī. Viens pašnāvnieks spridzinātājs plānoja uzbrukt Provinču atjaunošanas grupai (PRT) Qalat apgabalā, Zabul provincē. Otrs pašnāvnieks spridzinātājs plānoja uzbrukt ISAF bāzei Shajoy apgabalā. Pašnāvnieki spridzinātāji bija plānojuši uzbrukt koalīcijas spēkiem laikposmā starp 2011. gada 29. septembri un 1. oktobri.

                                 Qari Saifullah Tokhi vadībā Taliban brīdināja vietējos mobilā tālruņa tīklus 2011. gada 20. aprīlī atslēgt savus pakalpojumus Zabul provincē. Ja saskaņā ar Taliban norādījumiem pakalpojumi netiktu atslēgti, Taliban draudēja iznīcināt viņu antenas Zabul provinces ceļu malās.

                                 Qari Saifullah Tokhi2010. gada 25. novembrī pavēlēja Taliban komandierim un Atghar apgabala, Zabul provinces Taliban ēnu gubernatora vietniekam aizvest vieglos ieročus uz Qalat pilsētu, Zabul provinces galvaspilsētu. Sūtījums ietvēra aptuveni 25 Kalashnikov šautenes, 10 ložmetējus, piecus RPG un 20 granātas. Pašnāvnieki spridzinātāji plānoja izmantot šos ieročus pret ISAF spēkiem un Afganistānas Nacionālajiem drošības spēkiem, jo īpaši vēršoties pret Afganistānas valsts armijas otro brigādi un policijas štābu.

                  3.

                        Yahya Haqqani
                      (jeb: a)
                     Yaya; b)
                     Qari Sahab)

                     Pamatojums iekļaušanai sarakstā: Haqqani tīkla (HQN) augsta ranga loceklis. Adrese: Haqqani reliģiska skola Afganistānas un Pakistānas pierobežā. Dzimšanas datums: a) 1982. gads; b) 1978. gads. Valstspiederība: Afganistānas. Papildu informācija: a) cieši saistīts ar grupas militārajām, finanšu un propagandas darbībām; b) savainots kājā; c) tēva vārds ir Hajji Meyawar Khan (miris). Datums, kad iekļauts ANO sarakstā: 31.7.2014.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Yahya Haqqani ir Haqqani tīkla (HQN) augsta ranga loceklis, kurš ir bijis cieši saistīts ar grupas militārajām, finanšu un propagandas darbībām. Yahya ir de facto bijis grupas vadītājs, kad uz vietas nebija galvenie vadītāji Sirajuddin Jallaloudine Haqqani (Yahya svainis), Badruddin Haqqani (miris, agrāk bija iekļauts sarakstā) un Khalil Haqqani. Yahya ir arī uzņēmies HQN loģistikas pienākumus un ir sniedzis finansējumu Haqqani komandieriem, tostarp nu jau mirušā HQN komandiera un HQN pašnāvnieku operāciju vadītāja Sangin Zadran Sher Mohammad pakļautībā esošajam Abdul Rauf Zakir. Yahya ir arī darbojies kā Sirajuddin Jallaloudine Haqqani arābu valodas tulks un vēstnesis.

                                 Yahya ir veicis būtiskas atbalsta darbības, lai sniegtu palīdzību HQN uzbrukumiem un citām darbībām. Viņš 2013. gada sākumā sniedza finansējumu HQN kaujiniekiem. Viņš 2013. gada sākumā arī koordinēja krājumu nosūtīšanu no Apvienotajiem Arābu Emirātiem HQN augsta ranga vadītājam Khalil Haqqani. Yahya 2012. gadā koordinēja pašdarinātu spridzekļu (IED) un sakaru iekārtu izdalīšanu, un viņš arī pārraudzīja gatavošanos 2012. gada 7. augustā notikušajam HQN uzbrukumam koalīcijas priekšējās līnijas operāciju bāzei Logar provincē, Afganistānā, kurā tika ievainoti trīspadsmit cilvēki, tostarp vienpadsmit Afganistānas civiliedzīvotāji. Yahya, iespējams, iepriekš zināja par 2011. gada jūnijā Sirajuddin Haqqani un Badruddin Haqqani vadīto uzbrukumu Intercontinental Hotel Kabulā, Afganistānā. Uzbrukumā tika nogalināti astoņpadsmit cilvēki, un divpadsmit cilvēki tika ievainoti. Yahya 2011. gadā no Sirajuddin Haqqani piegādāja naudu HQN komandieriem operāciju vajadzībām.

                                 Yahya dažreiz strādā kā kontaktpersona starp HQN un Al-Qaida un ir saglabājis saikni ar Al-Qaida vismaz kopš 2009. gada vidus. Pildot šo funkciju, Yahya ir nodrošinājis naudu Al-Qaida locekļiem reģionā viņu personīgajiem izdevumiem. Viņš 2009. gada vidū bija HQN primārā kontaktpersona sakaros ar ārvalstu kaujiniekiem, tostarp arābiem, uzbekiem un čečeniem.

                                 Yahya ir arī veicis un vadījis HQN un Taliban mediju un propagandas darbības. Yahya 2012. gada sākumā parasti tikās ar Sirajuddin Haqqani, lai iegūtu galīgo apstiprinājumu Taliban propagandas video, ko Yahya bija sagatavojis. Yahya vismaz kopš 2009. gada ir darbojies HQN mediju jomā, kad viņš savu darbu veica mediju studijā HQN reliģiskā skolā, rediģēdams Afganistānas kaujinieku video. Yahya 2011. gada beigās saņēma naudu HQN mediju izdevumiem no Sirajuddin Haqqani vai viena no Sirajuddin Haqqani rokaspuišiem.

                                 Yahya 2012. gada sākumā ceļoja aptuveni divreiz mēnesī, dažkārt kopā ar Saidullah Jan, lai satiktos ar nu jau mirušo HQN finanšu emisāru Nasiruddin Haqqani.

                  4.

                        Saidullah Jan
                      (jeb Abid Khan)

                     Pamatojums iekļaušanai sarakstā: Haqqani tīkla (HQN) augsta ranga loceklis kopš 2013. gada. Dzimšanas datums: 1982. Dzimšanas vieta: Giyan apgabals, Paktika province, Afganistāna. Papildu informācija: a) nodrošināja ļoti būtisku atbalstu autovadītājiem un transportlīdzekļiem, kas transportēja HQN munīciju; b) bija arī iesaistīts grupas vervēšanas centienos 2011. gadā; c) tēva vārds ir Bakhta Jan. Datums, kad iekļauts ANO sarakstā: 31.7.2014.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Saidullah Jan sarakstā tika iekļauts 2014. gada 31. jūlijā saskaņā ar 2. punktu Rezolūcijā 2160 (2014) par “dalību tādas rīcības vai darbību finansēšanā, plānošanā, veicināšanā, sagatavošanā vai īstenošanā”, ko veic personas, grupas, uzņēmumi un vienības – gan tie, kas iekļauti sarakstos, gan citi –, kas ir saistīti ar Taliban un apdraud mieru, stabilitāti un drošību Afganistānā, kā arī par “saistībā ar tiem, to vārdā, to uzdevumā vai to atbalstam veiktu rīcību vai darbībām” un “citādu atbalstošu rīcību vai darbībām”.

                                 Saidullah Jan kopš 2013. gada ir Haqqani tīkla (HQN) augsta ranga loceklis, kurš reizēm ir bijis HQN pārstāvis, HQN Afganistānas ziemeļu zonas komandieris un būtisks HQN loģistikas koordinators.

                                 Saidullah Jan 2013. gada beigās nodrošināja ļoti būtisku atbalstu autovadītājiem un transportlīdzekļiem, kas transportēja HQN munīciju. Saidullah Jan 2011. gada beigās bija iesaistīts arī grupas vervēšanas centienos un veica vismaz viena HQN savervētā kaujinieka novērtēšanu.

                                 Saidullah Jan 2013. gada beigās ceļoja uz Persijas līča valstīm kopā ar HQN līdzekļu vācējiem Khalil Ahmed Haqqani (TI.H.150.11.), Fazl Rabi un citiem HQN locekļiem, tostarp uzbrukuma koordinatoru. Saidullah Jan 2010. gadā ceļoja uz Persijas līča valstīm kopā ar vairākiem HQN vadītājiem, tostarp jau mirušo HQN amatpersonu Ahmed Jan Wazir Akhtar Mohammad.

                              Saskaņā ar pieejamo informāciju 2013. gada beigās Al-Qaida locekļi uzticējās Saidullah Jan kā HQN līdzgaitniekam, kurš varēja palīdzēt jebkurā problēmā, tostarp arestā.

                                 Saidullah Jan 2012. gada sākumā dažkārt ceļoja kopā ar Yahya Haqqani, lai satiktos ar nu jau mirušo HQN finanšu emisāru Nasiruddin Haqqani.

                  5.

                        Muhammad Omar Zadran
                      (jeb Mohammad-Omar Jadran)

                     Tituls: a) maulvi; b) mulla. Pamatojums iekļaušanai sarakstā: Haqqani tīkla (HQN) vadītājs, kura pakļautībā kopš 2013. gada ir vairāk nekā 100 aktīvi kaujinieki Khost provincē, Afganistānā. Dzimšanas datums: 1958. Dzimšanas vieta: Sultan Kheyl ciemats, Spera apgabals, Khost province, Afganistāna. Adrese: Afganistānas un Pakistānas pierobeža. Papildu informācija: iesaistīts uzbrukumu gatavošanā Afganistānas un starptautiskajiem spēkiem Afganistānā. Datums, kad iekļauts ANO sarakstā: 31.7.2014.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Muhammad Omar Zadran (Omar) ir Haqqani tīkla (HQN) vadītājs, kura pakļautībā kopš 2013. gada ir vairāk nekā 100 aktīvi kaujinieki Khost provincē, Afganistānā. Omar bija HQN ēnu apgabala gubernators un komandieris HQN vadītāja Sirajuddin Jallaloudine Haqqani pakļautībā kopš 2005. gada, un viņš ir plānojis vai saņēmis norādes plānot uzbrukumus HQN vārdā vismaz kopš 2006. gada. Omar ir strādājis Taliban labā, 2010. gadā būdams Taliban šuras padomes loceklis, ko Taliban nodibināja, lai apspriestu loģistikas jautājumus attiecībā uz nemierniekiem, vajadzībām, apmācību, komandieru uzdevumiem un teroristu vienību izvietošanu Afganistānas dienvidaustrumu daļā. Omar 2010. gadā arī saņēma pavēles no Sirajuddin Haqqani.

                                 Omar ir gan HQN, gan Taliban vārdā piedalījies uzbrukumu gatavošanā un plānošanā, kas vērsti pret Afganistānas iedzīvotājiem, Afganistānas valdību un koalīcijas personālu Afganistānā. Omar 2013. gada sākumā bija atbildīgs par sprāgstvielu kontrabandu uz Afganistānu. Omar un vairāki duči citu HQN locekļu 2012. gadā gatavojās veikt uzbrukumu koalīcijas spēku nometnei, izmantojot transportlīdzekli, kurā bija ievietots pašdarināts spridzeklis, un viņš bija iesaistīts uzbrukumu plānošanā, kas bija vērsti pret karaspēku Paktiya provincē, Afganistānā. Omar 2011. gadā bija iesaistīts pašnāvnieku uzbrukumu plānošanā. HQN komandieris 2010. gadā deva rīkojumu Omar nolaupīt un nogalināt vietējos Afganistānas valstspiederīgos, kas strādāja koalīcijas spēku labā Khost, Paktia, Paktika un Baghlan provincēs, Afganistānā.

                                 Omar un citi reģiona kaujinieku vadītāji 2010. gadā vienojās pastiprināt uzbrukumus Afganistānas valdībai un koalīcijas spēkiem, ieņemt un kontrolēt dažādus apgabalus, izjaukt valsts asamblejas vēlēšanas un ceļu būves darbus un vervēt vietējos jauniešus.

            II.   Regulas (ES) Nr. 753/2011 I pielikumā ietvertajā sarakstā ierakstus aizstāj ar ierakstiem, kas norādīti turpmāk.

      A.   Ar Taliban saistītas personas

                  1.

                        Malik Noorzai
                      (jeb: a)
                     Hajji Malik Noorzai; b)
                     Hajji Malak Noorzai; c)
                     Haji Malek Noorzai; d)
                     Haji Maluk; e)
                     Haji Aminullah)

                     Tituls: hādži. Pamatojums iekļaušanai sarakstā: Taliban finansētājs. Adrese: a)
                     Boghra ceļš, Miralzei ciemats, Chaman, Baluchistan province, Pakistāna; b)
                     Kalay Rangin, Spin Boldak apgabals, Kandahar province, Afganistāna. Dzimšanas datums: a) 1957.; b) 1960.; c) 1963. gada 1. janvāris. Dzimšanas vieta: a)
                     Chaman robežpilsēta, Pakistāna; b)
                     Pishin, Baluchistan province, Pakistāna. Valstspiederība: Afganistānas. Pases nr.: Pakistānas pase Nr. FA0157612, izdota 2009.gada 23. jūlijā, derīga līdz 2014.gada 22. jūlijam, oficiāli anulēta 2013. gadā, izdota ar vārdu Allah Muhammad. Valsts identifikācijas Nr.: Pakistānas valsts identifikācijas Nr. 54201-247561-5, oficiāli anulēts 2013. gadā. Papildu informācija: a) viņam pieder uzņēmumi Japānā, un viņš bieži ceļo uz Dubaiju Apvienotajos Arābu Emirātos un uz Japānu; b) kopš 2009. gada ir veicinājis Taliban darbības, tostarp vervējot kaujiniekus un sniedzot apgādes atbalstu; c) tiek uzskatīts, ka viņš atrodas Afganistānas un Pakistānas pierobežā; d) ir no Noorzai cilts; e)
                     Faizullah Khan Noorzai brālis; f) tēva vārds ir Haji Akhtar Muhammad. Datums, kad iekļauts ANO sarakstā: 4.10.2011.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                     Malik Noorzai ir Pakistānas uzņēmējs, kas sniedzis finanšu atbalstu Taliban. Malik un viņa brālis Faizullah Noorzai Akhtar Mohammed Mira Khan Taliban mērķiem ir ieguldījuši vairākus miljonus dolāru dažādos uzņēmumos. Taliban pārstāvji 2008. gada beigās ir griezušies pie Malik kā pie uzņēmēja, ar kura palīdzību iegulda Taliban līdzekļus. Vismaz kopš 2005. gada beigām Malik ir arī Taliban personīgi piešķīris desmitiem tūkstošu dolāru un sadalījis simtiem tūkstošu dolāru, no kuriem daļa bija savākta no līdzekļu devējiem Persijas līča valstīs un Pakistānā un daļa bija paša Malik līdzekļi. Malik Pakistānā bija arī ierīkojis pārvedumu kontu (hawala account), kurā ik pēc pāris mēnešiem, pārskaitot no Persijas līča valstīm, tika iemaksāti desmitiem tūkstošu dolāru Taliban darbību atbalstam. Malik ir arī veicinājis Taliban darbības. Malik 2009. gadā bija 16 gadus darbojies Afganistānas un Pakistānas pierobežas apgabalā kā galvenais pārvaldnieks reliģiskajā skolā (madrassa), kuru Taliban izmantoja, lai ideoloģiski ietekmētu un apmācītu savervētos kaujiniekus. Cita starpā, Malik ir piešķīris finansējumu reliģiskās skolas atbalstam. Malik kopā ar savu brāli veica arī uzdevumus to transportlīdzekļu uzglabāšanā, kuri tika izmantoti Taliban pašnāvnieku spridzinātāju operācijās, un palīdzēja pārvadāt Taliban kaujiniekus Afganistānas Helmand provincē. Malik pieder uzņēmumi Japānā, un viņš bieži dodas darījumu ceļojumos uz Dubaiju un Japānu. Jau 2005. gadā Malik Afganistānā piederēja transportlīdzekļu importa uzņēmums, kas nodarbojās ar transportlīdzekļu importu no Dubaijas un Japānas. Viņš importēja automašīnas, auto rezerves daļas un apģērbu no Dubaijas un Japānas saviem uzņēmumiem, kuros ir investējuši divi Taliban komandieri. Malik un viņa brālis 2010. gada vidū deva garantijas, lai atbrīvotu simtiem kravas konteineru, kuru vērtība saskaņā ar pieejamo informāciju ir miljoniem dolāru un kurus Pakistānas iestādes gada sākumā bija aizturējušas, jo uzskatīja, ka kravas saņēmējiem ir saistība ar terorismu.

                  2.

                        Khairullah Barakzai Khudai Nazar
                      (jeb: a)
                     Haji Khairullah; b)
                     Haji Khair Ullah; c)
                     Haji Kheirullah; d)
                     Haji Karimullah; e)
                     Haji Khair Mohammad)

                     Tituls: hādži. Pamatojums iekļaušanai sarakstā: Haji Khairullah Haji Sattar Money Exchange līdzīpašnieks. Dzimšanas datums: 1965. Dzimšanas vieta: a)
                     Zumbaleh ciemats, Nahr-e Saraj apgabals, Helmand province, Afganistāna; b)
                     Mirmadaw ciemats, Gereshk apgabals, Helmand province, Afganistāna; c)
                     Qilla Abdullah, Baluchistan province, Pakistāna. Pases nr.: BP4199631 (Pakistānas pase, derīga līdz 2014.gada 25. jūnijam, oficiāli anulēta 2013. gadā). Valsts identifikācijas Nr.: Pakistānas valsts identifikācijas Nr. 5440005229635, oficiāli anulēts 2013. gadā. Adrese: Abdul Manan Chowk, Pashtunabad, Quetta, Baluchistan province, Pakistāna. Papildu informācija: a) saistīts arī ar Abdul Satar Abdul Manan; b) ir no Barakzai cilts; c) tēva vārds ir Haji Khudai Nazar; d) alternatīvs tēva vārds ir Nazar Mohammad. Datums, kad iekļauts ANO sarakstā: 29.6.2012.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                     Khairullah Barakzai Khudai Nazar ir Haji Khairullah Haji Sattar Money Exchange (HKHS) līdzīpašnieks un darbinieks. Khairullah un Abdul Satar Abdul Manan 2009. gada beigās bija līdztiesīgi partneri HKHS darbā. Viņi kopīgi pārvaldīja hawalas, kas Afganistānā, Pakistānā un Dubajā ir zināmas kā HKHS, un vadīja HKHS filiāli Afganistānas un Pakistānas robežreģionā. Khairullah 2010. gada sākumā bija HKHS filiāles vadītājs Kabulā. Khairullah 2010. gadā bija Taliban augstākā līmeņa vadības hawaladar un sniedza finansiālu palīdzību Taliban. Khairullah, līdz ar savu uzņēmējdarbības partneri Satar, ar tūkstošiem dolāru nodrošināja Taliban, lai atbalstītu Taliban darbības Afganistānā. Khairullah un Satar 2008. gadā vāca naudu no līdzekļu devējiem un, izmantojot savu hawala, izplatīja līdzekļus Taliban vajadzībām.

                  3.

                        Ahmed Shah Noorzai Obaidullah
                      (jeb: a)
                     Mullah Ahmed Shah Noorzai; b)
                     Haji Ahmad Shah; c)
                     Haji Mullah Ahmad Shah; d)
                     Maulawi Ahmed Shah; e)
                     Mullah Mohammed Shah)

                     Tituls: a) mulla; b) maulvi. Pamatojums iekļaušanai sarakstā: ir sniedzis finanšu pakalpojumus Ghul Agha Ishakzai un citām Taliban amatpersonām Helmand provincē. Dzimšanas datums: a) 1985. gada 1. janvāris; b) 1981. Dzimšanas vieta: Quetta, Pakistāna. Pases nr.: Pakistānas pase Nr. NC5140251, izdota 2009. gada 23. oktobrī, derīga līdz 2014. gada 22. oktobrim, oficiāli anulēta 2013. gadā. Valsts identifikācijas Nr.: Pakistānas valsts identitātes karte Nr. 54401-2288025-9, oficiāli anulēta 2013. gadā. Adrese: Quetta, Pakistāna. Papildu informācija: a)
                     Roshan Money Exchange īpašnieks un vadītājs. Datums, kad iekļauts ANO sarakstā: 26.2.2013.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Ahmed Shah Noorzai Obaidullah ir īpašnieks un vadītājs Roshan Money Exchange, kas sniedz finansiālu, materiālu vai tehnoloģisku atbalstu vai nodrošina finanšu vai citus pakalpojumus Taliban vajadzībām vai atbalstam. Roshan Money Exchange glabā un nosūta līdzekļus, lai atbalstītu Taliban militārās operācijas un Taliban nozīmi Afganistānas narkotiku tirdzniecībā. Roshan Money Exchange 2011. gadā bija viens no galvenajiem naudas pakalpojumu sniedzējiem (“hawala”), ko izmantoja Taliban amatpersonas Helmand provincē.

                                 Ahmed Shah daudzus gadus ir nodrošinājis hawala pakalpojumus Taliban vadītājiem Helmand provincē un kopš 2011. gada bija uzticams Taliban naudas pakalpojumu sniedzējs. 2012. gada sākumā Taliban vadība Ahmed Shah deva uzdevumu nosūtīt naudu uz vairākiem hawala Lashkar Gah Helmand provincē, lai no turienes līdzekļus sadalītu kāds no vecākajiem Taliban komandieriem.

                              2011. gada beigās Ahmed Shah konsolidēja līdzekļus simtiem tūkstošu ASV dolāru apmērā, lai tos nodotu Taliban finanšu komisijai, un nosūtīja simtiem tūkstošu ASV dolāru Taliban vajadzībām, tostarp vecākajiem Taliban komandieriem. Turklāt 2011. gada beigās Ahmed Shah sava hawala filiālē Quetta Pakistānā saņēma Taliban paredzētu naudas pārskaitījumu, kas tika izmantots, lai iegādātos mēslošanas līdzekļus un sastāvdaļas pašdarinātu spridzekļu izgatavošanai, tostarp akumulatorus un detonējošās auklas. Taliban finanšu komisijas vadītājs Gul Agha Ishakzai 2011. gada vidū Ahmed Shah deva uzdevumu Taliban vajadzībām noguldīt vairākus miljonus ASV dolāru Roshan Money Exchange. Gul Agha paskaidroja, ka tad, kad būs vajadzīgs naudas pārskaitījums, viņš informēs Ahmed Shah par Taliban saņēmēju.

                              Tad Ahmed Shah būtu jānodrošina vajadzīgie līdzekļi, izmantojot savu hawala sistēmu. Ahmed Shah 2010. gada vidū nodrošināja naudas kustību starp Pakistānu un Afganistānu Taliban komandieriem un narkotiku tirgoņiem. Papildus savām atbalsta darbībām Ahmed Shah 2011. gadā ir arī ziedojis Taliban režīmam lielas, bet nenoskaidrotas naudas summas.

                  4.

                        Jalaluddin Haqqani
                      (jeb: a)
                     Jalaluddin Haqani; b)
                     Jallalouddin Haqqani; c)
                     Jallalouddine Haqani)

                     Tituls: maulvi. Pamatojums iekļaušanai sarakstā: robežu lietu ministrs Taliban režīma laikā. Dzimšanas datums: a) aptuveni 1942. gads; b) aptuveni 1948. gads. Dzimšanas vieta: a)
                     Garda Saray rajons, Waza Zadran apgabals, Paktia province, Afganistāna; b)
                     Neka apgabals, Paktika province, Afganistāna. Valstspiederība: Afganistānas. Papildu informācija: a)
                     Sirajuddin Jallaloudine Haqqani; Nasiruddin Haqqani un Badruddin Haqqani (miris) tēvs; b) Mohammad Ibrahim Omari un Khalil Ahmed Haqqani brālis; c) viņš ir aktīvs Taliban līderis; d) tiek uzskatīts, ka viņš atrodas Afganistānas un Pakistānas pierobežā; e) 2008. gadā bija Taliban Miram Shah Shura vadītājs; f) ir no Zadran cilts. Datums, kad iekļauts ANO sarakstā: 31.1.2001.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Jalaluddin Haqqani ir ciešas attiecības ar Mohammed Omar un bija – ar Usama bin Laden (miris). Viņš ir Sirajuddin Jallaloudine Haqqani, Nasiruddin Haqqani un Badruddin Haqqani (miris) tēvs un Mohammad Ibrahim Omari un Khalil Ahmed Haqqani brālis. Viņš ir aktīvs Taliban līderis. Jalaluddin Haqqani 2007. gadā bija arī kontaktpersona starp Al-Qaida un Taliban. Viņš 2008. gada jūnijā bija Taliban“Mīramšāhas padomes” priekšsēdētājs.

                              Sākumā viņš bija Mwalawi Hezbi Islami Party komandieris Khost, Paktika un Paktia provincēs. Vēlāk viņš pievienojās Taliban un tika iecelts par robežu lietu ministru. Pēc Taliban režīma sabrukuma viņš kopā ar Taliban un Al-Qaida grupējumiem izbēga uz Ziemeļvazīristānu un sāka pārgrupēt savas kaujas vienības cīņai pret Afganistānas valdību.

                                 Haqqani apsūdzēja par iesaistīšanos Indijas vēstniecības spridzināšanā 2008. gadā Kabulā un par mēģinājumu nogalināt prezidentu Karzaju (Karzai) militāras parādes laikā Kabulā agrāk tajā pašā gadā. Haqqani bija iejaukts arī 2009. gada februāra uzbrukumā ministriju ēkām Kabulā.

                                 Jalaluddin Haqqani ir Haqqani tīkla dibinātājs.

                  5.

                        Nasiruddin Haqqani
                      (jeb: a)
                     Naseer Haqqani; b) Dr Naseer Haqqani; c)
                     Nassir Haqqani; d)
                     Nashir Haqqani; e) Naseruddin; f) Dr Alim Ghair)

                     Pamatojums iekļaušanai sarakstā: vadošā amatā Haqqani tīklā, kas darbojas no Ziemeļvazīristānas federāli pārvaldītajos cilšu apgabalos Pakistānā. Dzimšanas datums: aptuveni 1970.–1973. gads. Dzimšanas vieta: Neka apgabals, Paktika province, Afganistāna. Valstspiederība: Afganistānas. Adrese: Pakistāna. Papildu informācija: a) Jalaluddin Haqqani dēls; b) ceļojis uz Saūda Arābiju un Apvienotajiem Arābu Emirātiem, lai vāktu līdzekļus Taliban vajadzībām; c) saskaņā ar pieejamo informāciju miris 2013. gadā. Datums, kad iekļauts ANO sarakstā: 20.7.2010.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Haqqani tīkls ir ar Taliban saistīta kaujinieku grupa, kas darbojas no Ziemeļvazīristānas administratīvā apvidus Pakistānas federāli pārvaldītajos cilšu apgabalos. Tas ir bijis nemiernieku aktivitāšu priekšējā līnijā Afganistānā un atbildīgs par daudziem augsta līmeņa uzbrukumiem. Haqqani tīklu vada Jalaluddin Haqqani trīs vecākie dēli, viens no tiem ir Nasiruddin Haqqani.

                                 Nasiruddin Haqqani darbojas kā Haqqani tīkla emisārs un pavada daudz laika līdzekļu vākšanā. Haqqani 2004. gadā ceļoja uz Saūda Arābiju kopā ar Taliban līdzgaitnieku, lai vāktu līdzekļus Taliban vajadzībām. Viņš arī 2004. gadā nodrošināja līdzekļus kaujiniekiem Afganistānā, lai traucētu Afganistānas prezidenta vēlēšanas. Vismaz no 2005. gada līdz 2008. gadam Nasiruddin Haqqani vāca līdzekļus Haqqani tīklam, dodoties vairākos līdzekļu vākšanas ceļojumos, tostarp 2007. gadā regulāri ceļojot uz Apvienotajiem Arābu Emirātiem un 2008. gadā dodoties līdzekļu vākšanas ceļojumā uz vēl kādu Persijas līča reģiona valsti.

                              Tiek apgalvots, ka no 2007. gada vidus Haqqani ir bijuši trīs galvenie finansējuma avoti: finansējums no Persijas līča reģiona, narkotiku tirdzniecība un maksājumi no Al-Qaida. Nasiruddin Haqqani 2009. gada beigās saņēma vairākus simtus tūkstošus dolāru izmantošanai Haqqani tīkla aktivitātēm no personām Arābijas pussalā, kuras ir saistītas ar Al-Qaida.

                  6.

                     Abdul Habib Alizai
                   (jeb: a)
                  Haji Agha JanAlizai; b)
                  Hajji Agha Jan; c)
                  Agha Jan Alazai; d)
                  Haji Loi Lala; e)
                  Loi Agha; f)
                  Abdul Habib; g)
                  Agha Jan Alizai

                      (agrāk iekļauts sarakstā kā))
                     Tituls: hādži. Pamatojums iekļaušanai sarakstā: ir pārvaldījis nelikumīgas narkotiku tirdzniecības tīklu Helmand provincē, Afganistānā. Dzimšanas datums: a)15.10.1963.; b)14.2.1973.; c) 1967. gads; d) aptuveni 1957. gads. Dzimšanas vieta: a)
                     Yatimchai ciems, Musa Qala apgabals, Helmand province, Afganistāna; b)
                     Kandahar province, Afganistāna. Valstspiederība: Afganistānas. Papildu informācija: a) regulāri ceļojis uz Pakistānu. Datums, kad iekļauts ANO sarakstā: 4.11.2010.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                     Agha Jan Alizai ir pārvaldījis vienu no lielākajiem narkotiku tirdzniecības tīkliem Helmand, Afganistānā, un ir sniedzis finansējumu Taliban apmaiņā pret aizsardzību viņa narkotiku tirdzniecības darbībām. Narkotiku tirdzniecības grupējums, kurā ietilpa arī Alizai, 2008. gadā piekrita maksāt Taliban nodokli par zemi, kur tika audzētas opija magones, apmaiņā pret vienošanos ar Taliban par narkotisku materiālu pārvadājumu organizēšanu. Taliban arī piekrita garantēt drošību narkotiku tirgotājiem, kā arī viņu noliktavām apmaiņā pret pajumtes un transporta nodrošināšanu Taliban kaujiniekiem. Alizai arī iesaistījās ieroču iepirkšanā Taliban režīmam un regulāri ceļoja uz Pakistānu, lai tiktos ar Taliban augstākā ranga līderiem. Alizai arī veicināja viltotu Irānas pasu sagādi Taliban locekļiem, lai viņi varētu doties uz Irānu piedalīties apmācībā. Alizai 2009. gadā sagādāja pasi un līdzekļus Taliban komandierim, lai viņš varētu doties uz Irānu.

                  7.

                        Ahmed Jan Wazir Akhtar Mohammad
                      (jeb: a)
                     Ahmed Jan Kuchi; b)
                     Ahmed Jan Zadran)

                     Pamatojums iekļaušanai sarakstā: a) nozīmīgs komandieris Haqqani tīklā, kas atrodas Afganistānas un Pakistānas pierobežā; b) ir Haqqani tīkla augstākā vadītāja Sirajuddin Jallaloudine Haqqani vietnieks, pārstāvis un padomdevējs. Dzimšanas datums: 1963. Dzimšanas vieta: Barlach ciems, Qareh Bagh apgabals, Ghazni province, Afganistāna. Papildu informācija: a) Finanšu ministrijas amatpersona Taliban režīma laikā; b) uztur sakarus ar Taliban vadības padomi; c) ir ceļojis uz ārvalstīm; d) uztur sakarus ar Taliban komandieriem Ghazni provincē, Afganistānā, un nodrošina viņiem naudas līdzekļus, ieročus, sakaru iekārtas un piegādes; e) saskaņā ar pieejamo informāciju miris 2013. gadā. Datums, kad iekļauts ANO sarakstā: 6.1.2012.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Ahmed Jan Wazir ir viens no galvenajiem komandieriem Haqqani tīklā – Taliban piederīgā kaujinieku grupā, kas darbojas no Afganistānas un Pakistānas pierobežas apgabala. Ahmed Jan Wazir ir Haqqani tīkla augstākā vadītāja Sirajuddin Jallaloudine Haqqani vietnieks, pārstāvis un padomdevējs, un viņš vada sanāksmes Haqqani tīkla vārdā. Ahmed Jan Wazir 2010. gada beigās ceļoja uz Persijas līča valstīm kopā ar Haqqani tīkla augsta ranga amatpersonām.

                                 Ahmed Jan Wazir ir pārstāvējis Haqqani tīklu Taliban šurā un ir bijis starpnieks starp Haqqani tīklu un Taliban Ghazni provincē, Afganistānā. Taliban un Al-Qaida kaujinieki 2008. gadā iecēla Ahmed Jan Wazir par Taliban komandieri Ghazni provincē. Viņš apgādāja citus Taliban komandierus Ghazni provincē ar naudu un krājumiem, tostarp ieročiem un sakaru iekārtām. Taliban režīma laikā viņš strādāja Finanšu ministrijā.

                  8.

                        Bakht Gul
                      (jeb: a) Bakhta Gul; b) Bakht Gul Bahar; c) Shuqib)

                     Pamatojums iekļaušanai sarakstā: a)
                     Badruddin Haqqani (miris) palīgs komunikāciju jomā; b) arī koordinē Haqqani nemiernieku, ārvalstu izcelsmes kaujinieku kustību un ieroču apriti Afganistānas un Pakistānas pierobežā. Dzimšanas datums: 1980. Dzimšanas vieta: Aki ciems, Zadran apgabals, Paktiya province, Afganistāna. Valstspiederība: Afganistānas. Adrese: Miram Shah, Ziemeļvazīristāna, federāli pārvaldītie cilšu apgabali, Pakistāna. Papildu informācija: ir no Zadran cilts. Datums, kad iekļauts ANO sarakstā: 27.6.2012.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                     Bakht Gul bija svarīga amatpersona Haqqani tīkla komunikāciju nozarē vismaz kopš 2009. gada, kad viņa priekšgājējs tika arestēts Afganistānā. Gul 2011. gadā turpināja atskaitīties tieši Badruddin Haqqani (miris), Haqqani tīkla augsta līmeņa vadītājam, un ir darbojies kā starpnieks personām, kas vēlējās sazināties ar šo vadītāju. Gul atbildībā ir Afganistānā atrodošos komandieru ziņojumu translēšana Haqqani tīkla augsta līmeņa amatpersonām, Taliban plašsaziņas līdzekļu amatpersonām un likumīgiem plašsaziņas līdzekļu atzariem Afganistānā. Gul strādā arī ar Haqqani tīkla amatpersonām, tostarp Badruddin Haqqani, lai saskaņotu Haqqani tīkla nemiernieku, ārzemju kaujinieku un ieroču kustību Afganistānas un Pakistānas robežas rajonā un Afganistānas austrumos. No 2010. gada Gul translēja Badruddin Haqqani operatīvās pavēles kaujiniekiem Afganistānā. 2009. gada beigās Gul izsniedza naudu Haqqani tīkla zemāka līmeņa komandieriem, kas ceļoja starp Miram Shah un Afganistānu.

                  9.

                        Abdul-Haq Wassiq
                      (jeb: a)
                     Abdul-Haq Wasseq; b)
                     Abdul Haq Wasiq)

                     Tituls: maulvi. Pamatojums iekļaušanai sarakstā: drošības (izlūkošanas) ministra vietnieks Taliban režīma laikā. Dzimšanas datums: a) aptuveni 1975. gads; b) 1971. gads. Dzimšanas vieta: Gharib ciems, Khogyani apgabals, Ghazni province, Afganistāna. Valstspiederība: Afganistānas. Adrese: cietums Gvantanamo līcī. Papildu informācija: apcietinājumā Amerikas Savienotajās Valstīs 2011. gadā. Datums, kad iekļauts ANO sarakstā: 31.1.2001.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                     Abdul-Haq Wassiq ir Gulbuddin Hekmatyar sabiedrotais. Taliban režīma laikā viņš bija vietējais komandieris Nimroz provincē un vēlāk Kandahar provincē. Pēc tam viņš kļuva par izlūkošanas ģenerāldirektora vietnieku, un bija pakļauts Qari Ahmadullah. Būdams šajā amatā, viņš bija atbildīgs par attiecībām ar ārzemju kaujiniekiem, kas saistīti ar Al-Qaida, un par viņu apmācības nometnēm Afganistānā. Bija arī zināms, ka viņš izmanto represīvas metodes pret Taliban oponentiem Afganistānas dienvidos.

                  10.

                        Abdul Jalil Haqqani Wali Mohammad
                      (jeb: a)
                     Abdul Jalil Akhund; b)
                     Akhter Mohmad
                     c)
                     Haji Gulab Gul; d)
                     Abdul Jalil Haqqani; d)
                     Nazar Jan)

                     Tituls: a) maulvi; b) mulla. Pamatojums iekļaušanai sarakstā: a)
                     Taliban vadības padomes loceklis 2007. gada maijā; b)
                     Taliban padomes finanšu komisijas loceklis; c) atbildīgs par loģistiku saistībā ar Taliban un arī darbojas kā privātais uzņēmējs 2013. gada vidū; d) ārlietu ministra vietnieks Taliban režīma laikā. Dzimšanas datums: aptuveni 1963. gads. Dzimšanas vieta: a) Khwaja Malik ciems, Arghandab apgabals, Kandahar province, Afganistāna; b) Kandahar pilsēta, Kandahar province, Afganistāna. Valstspiederība: Afganistānas. Pases Nr.: a) Pases Nr.: OR 1961825 (izdota ar vārdu Akhter Mohmad, Noor Mohmad dēls, dzimis 1965. gadā Kandahar); pasi 4.2.2003 izdevis Afganistānas konsulāts Kvetā (Quetta), Pakistānā, pase derīga līdz 2.2.2006.); b) pases Nr.: TR024417 (izdota ar vārdu Haji Gulab Gul, Haji Hazrat Gul dēls, dzimis 1955. gadā Logar, Afganistānā); pasi 20. 12.2003 izdevis Centrālais pasu departaments Kabulā, Afganistānā, derīga līdz 2006. gada 29. decembrim. Papildu informācija: a) tiek uzskatīts, ka viņš atrodas Afganistānas un Pakistānas pierobežā; b) ir no Alizai cilts; c)
                     Atiqullah Wali Mohammad brālis. Datums, kad iekļauts ANO sarakstā: 25.1.2001.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                     Abdul Jalil Haqqani Wali Mohammad 2007. gada maijā bija Taliban vadības padomes loceklis un Taliban padomes finanšu komisijas loceklis.

                  11.

                        Abdulhai Motmaen
                      (jeb: a)
                     Abdul Haq)

                     Tituls: maulvi. Pamatojums iekļaušanai sarakstā: a) Informācijas un kultūras departamenta direktors Kandahar provincē Taliban režīma laikā; b)
                     Taliban režīma runasvīrs. Dzimšanas datums: aptuveni 1973. gads. Dzimšanas vieta: a) Shinkalai ciems, Nad-e-Ali apgabals, Helmand province, Afganistāna; b)
                     Zabul province, Afganistāna. Valstspiederība: Afganistānas. Afganistānas pase Nr. OA462456 (izdota ar vārdu Abdul Haq, M. Anwar Khan dēls), pasi 31.1.2012 (11-11-1390) izdevis Afganistānas ģenerālkonsulāts Peshawar, Pakistānā. Papildu informācija: a) ģimene sākotnēji no Zabul, bet vēlāk apmetusies Helmand provincē; b) Taliban vadības padomes loceklis un mullas Mohammed Omar runasvīrs 2007. gadā; c) tiek uzskatīts, ka atrodas Afganistānas un Pakistānas pierobežā; d) ir no Kharoti cilts. Datums, kad iekļauts ANO sarakstā: 23.2.2001.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                     Abdulhai Motmaen bija augsta ranga Taliban pārstāvis un mēdza sniegt Taliban ārpolitikas paziņojumus. Viņš bija arī tuvs Mohammed Omar līdzgaitnieks (TI.O.4.01). Viņš bija Taliban vadības padomes loceklis un Mohammed Omar runasvīrs 2007. gadā.

                  12.

                        Najibullah Haqqani Hidayatullah
                      (jeb Najibullah Haqani)

                     Tituls: maulvi. Pamatojums iekļaušanai sarakstā: a) finanšu ministra vietnieks Taliban režīma laikā; b) par Laghman provinci atbildīgā Taliban amatpersona 2010. gada beigās. Dzimšanas datums: 1971. Dzimšanas vieta: Moni ciems, Shigal apgabals, Kunar province. Valstspiederība: Afganistānas. Valsts identifikācijas Nr.: Afganistānas valsts personas apliecība (tazkira), Nr. 545167, izdota 1974. gadā. Papildu informācija: a)
                     Moulavi Noor Jalal brālēns; b) vectēva vārds ir Salam; c) tiek uzskatīts, ka viņš atrodas Afganistānas un Pakistānas pierobežā. Datums, kad iekļauts ANO sarakstā: 23.2.2001.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                              Arī Najibullah Haqqani Hydayetullah bija finanšu ministra vietnieks Taliban režīma laikā. Tika pievienots sarakstam 2007. gada 18. jūlijā. Šis ieraksts tika atjaunināts 2007. gada 27. septembrī, lai svītrotu sākotnējo norādi “valsts pasūtījumu ministra vietnieks Taliban režīma laikā”.

                                 Najibullah Haqqani Hydayetullah bija Afganistānas Kunar provinces Taliban padomes loceklis 2007. gada maijā. Viņš ir Noor Jalal brālēns.

                                 Taliban vadība viņu ir iecēlusi par atbildīgo personu par militārajām darbībām Kunar provincē 2008. gada jūnijā.

                                 Najibullah Haqqani Hydayetullah bija par Laghman provinci atbildīgā Taliban amatpersona 2010. gada beigās.

                  13.

                  Abdul Raqib Takhari

                     Tituls: maulvi. Pamatojums iekļaušanai sarakstā: a) repatriācijas ministrs Taliban režīma laikā; b) par Takhar un Badakhshan provincēm atbildīgais Taliban vadības padomes loceklis 2009. gada decembrī. Dzimšanas datums: laikposmā starp 1968. gadu un 1973. gadu. Dzimšanas vieta: Zardalu Darra ciems, Kalafgan apgabals, Takhar province, Afganistāna. Valstspiederība: Afganistānas. Papildu informācija: apstiprinātas ziņas, ka ir nogalināts 17. februārī Peshawar, Pakistānā, un ir apglabāts Takhar provincē, Afganistānā. Datums, kad iekļauts ANO sarakstā: 25.1.2001.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                     Abdul Raqib Takhari bija par Takhar un Badakhshan provincēm atbildīgais Taliban vadības padomes loceklis 2009. gada decembrī.

                  14.

                        Saleh Mohammad Kakar Akhtar Muhammad
                      (jeb Saleh Mohammad)

                     Pamatojums iekļaušanai sarakstā: a)
                     Saleh Mohammad Kakar Akhtar Muhammad ir narkotiku tirgotājs, kas ir vadījis organizētu kontrabandas tīklu Kandahar un Helmand provincēs Afganistānā, lai nodrošinātu Taliban loģistikas un finanšu vajadzības. Dzimšanas datums: a) aptuveni 1962. gads; b) 1961. gads. Dzimšanas vieta: a) Nalghan ciemats, Panjwai apgabals, Kandahar province, Afganistāna; b)
                     Sangesar ciemats, Panjwai apgabals, Kandahar province, Afganistāna. Valstspiederība: Afganistānas. Adrese: Daman apgabals, Kandahar province, Afganistāna. Papildu informācija: a) vadījis organizētu kontrabandas tīklu Kandahar un Helmand provincēs Afganistānā; b) agrāk darbojies heroīna pārstrādes laboratorijās Band-e-Timor, Kandahar provincē, Afganistānā; c) viņam ir piederējis automašīnu tirdzniecības uzņēmums Mirwais Mena, Dand apgabalā Kandahar provincē, Afganistānā; d) atbrīvots no apcietinājuma Afganistānā 2014. gada februārī; e) pēc laulībām izveidojusies radniecības saikne ar Mullah Ubaidullah Akhund Yar Mohammad Akhund; f) ir no Kakar cilts. Datums, kad iekļauts ANO sarakstā: 4.11.2010.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Saleh Mohammad Kakar Akhtar Muhammad ir narkotiku tirgotājs, kas ir vadījis organizētu kontrabandas tīklu Kandahar un Helmand provincēs Afganistānā, lai nodrošinātu Taliban loģistikas un finanšu vajadzības. Pirms viņu aizturēja Afganistānas iestādes, Saleh Mohammad Kakar Akhtar Muhammad vadīja Taliban aizsargātas heroīna pārstrādes laboratorijas Kandahar provinces Band-e-Timor rajonā.

                                 Saleh Mohammad Kakar Akhtar Muhammad ir bijuši sakari ar augsta līmeņa Taliban līderiem, viņš to uzdevumā ir vācis naudu no narkotiku tirgotājiem, kā arī apsaimniekojis un slēpis augsta līmeņa Taliban locekļiem piederošu naudu. Viņš arī bija atbildīgs par to, lai veicinātu narkotiku tirgotāju nodokļu maksājumus Taliban labā. Saleh Mohammad Kakar Akhtar Muhammad piederēja automašīnu tirdzniecības uzņēmums Kandahar, un viņš nodrošināja Taliban automašīnas izmantošanai pašnāvnieku uzbrukumos.